Ալերգիաբանություն

Ալերգիաբանություն, բժշկագիտության բաժին, ուսումնասիրում է ալերգիական հիվանդությունների պատճառները, առաջացման մեխանիզմները, կլինիկական դրսևորումները և դրանց կանխարգելման ու բուժման մեթոդները։ Ալերգիաբանությունը սերտորեն կապված է իմունաբանության հետ, որովհետև ալերգիայի հիմքում ընկած են հիմնականում իմունային մեխանիզմները։ Որպես ինքնուրույն բաժին՝ ալերգիաբանությունն առանձնացել է 20-րդ դարի առաջին կեսին՝ կապված աշխարհում ալերգիական հիվանդություններով հիվանդացության աճով։

ՀՀ-ում ալերգիաբանական հետազոտություններ են կատարվում Ալերգիաբանական և կլինիկական իմունաբանության հանրապետական կենտրոնում, Ազգային առողջապահության ինստիտուտի ալերգիաբանության ամբիոնում, «Էրեբունի» բժշկական կենտրոնի ալերգիաբանական բաժանմունքում և հանրապետական մանկական կլինիկական հիվանդանոցին կից մանկական ալերգիաբանական կենտրոնում։

Բժշկագիտության բաժիններ
Ալերգիաբանություն